STRUKOVNA ŠKOLA SISAK

Školska godina: 2014. /2015.

Nastavni predmet: HRVATSKI JEZIK

Elementi vrednovanja:

JEZIK

KNJIŽEVNOST

IZRAŽAVANJE (USMENO)

IZRAŽAVANJE (PISANO)

AKTIVNOST

**OSNOVNI KRITERIJI OCJENJIVANJA**

|  |  |  |  |  |  |
| --- | --- | --- | --- | --- | --- |
|  | ODLIČAN (5) | VRLO DOBAR (4) | DOBAR (3) | DOVOLJAN (2) | NEDOVOLJAN (1) |
| KNJIŽEVNOST | Učenik u potpunosti usvaja književnoteorijske pojmove i književnopovijesna znanja. Aktualizira sadržaje i povezuje sa stvarnim životom.  Ima kritičko mišljenje te argumentirano iznosi stavove.  Izražava vlastite stavove, zapažanja, prosudbe i zaključke . | Učenik je usvojio sve programske sadržaje i izlaže ih samostalno.  Odgovara na problemska pitanja uz nastavnikovu pomoć .  Argumentirano iznosi svoje stavove, ali nema uvijek razvijen kritički stav .  Uspješan je u aktualizaciji sadržaja i korelaciji sa stvarnim životom. | Učenik djelomično usvaja književnoteorijske i književnopovijesne sadržaje. Teže se snalazi u rješavanju problemskih pitanja.  Ponekad iznosi vlastito mišljenje, ali nema razvijeno kritičko mišljenje.  Aktualizira sadržaje uz pomoć nastavnika . | Učenik poznaje sadržaje na razini prepoznavanja. U gradivu se snalazi uz nastavnikovu pomoć .  Ne snalazi se u rješavanju problemskih pitanja, ali i ne uočava ih.  Rijetko iznosi svoje zaključke. | Učenik nije savladao gradivo. Ne razumije gradivo. Ne usvaja ni osnovne književnoteorijska ni književnopovijesna znanja.  Ne snalazi se u rješavanju problemskih pitanja. |
| JEZIK | Učenik bez pogrešaka i poteškoća poznaje i primjenjuje pravopisnu i pravogovornu normu u usmenom i pisanom izražavanju. Jezične sadržaje usvaja u potpunosti i s lakoćom. Razumije jezične pojave i njihovu primjenu u svakodnevnome životu . | Učenikbez većih pogrešaka i poteškoća poznaje i primjenjuje pravopisnu i pravogovornu normu u usmenom i pisanom izražavanju.  Razumije jezične pojave, ali povremeno griješi u njihovoj primjeni .  Usvaja jezične sadržaje. | Učenik većim dijelom usvaja programske sadržaje. Češće griješi u primjeni jezičnih znanja .  U govoru i pismu primjećuju se pravopisne i gramatičke pogreške. | Učenik djelomično usvaja nastavne sadržaje i reproducira ih . Često griješi u primjeni jezičnih znanja. U govoru i pismu primjećuje se mnogo pravopisnih i gramatičkih pogrešaka. | Učenik ne usvaja ni temeljne pojmove .  Ne poznaje i ne primjenjuje pravopisnu i pravogovornu normu u usmenom i pisanom izražavanju .  Učestalo griješi u primjeni osnovnih jezičnih znanja. |
| PISMENO I USMENO IZRAŽAVANJE | Učenik sustavno i jezično korektno iznosi činjenice, misli i stavove. Poštuje pravogovorne, pravopisne i gramatičke norme. Ima bogat rječnik.  Zna potkrijepiti vlastite misli valjanim argumentima.  Kreativan je i samostalan | Učenik sustavno i jezično korektno iznosi činjenice, misli i stavove. Poštuje pravogovorne, pravopisne i gramatičke norme. Ima bogat rječnik.  Zna potkrijepiti vlastite misli valjanim argumentima. | Učenik bi trebao obogatiti svoj rječnik.  Ne poštuje uvijek pravopisne, pravogovorne i gramatičke norme.  Ponekad ne povezuje misli logički i semantički u dobro strukturirane rečenice. | Učenik ima **v**rlo skroman rječnik.  Često ne poštuje pravopisne, pravogovorne i gramatičke norme.  Često ne povezuje misli logički i semantički u dobro strukturirane rečenice. Ne služi se standardnim jezikom | Učenik ima nerazvijen rječnik.  Učestalo griješi u usmenom i pisanom izražavanju . Ne poznaje i ne primjenjuje zakonitosti pisanoga i usmenoga izražavanja . Ne služi se standardnim jezikom. |
| AKTIVNOST | **U**čenik vrlo uspješno, aktivno, stvaralački i s velikim razumijevanjem prati i sudjeluje u provedbi nastavnih sadržaja (interpretacija, čitanje, slušanje, rasprava). | Učenik aktivno, stvaralački i s razumijevanjem prati i sudjeluje u provedbi nastavnih sadržaja (interpretacija, čitanje, slušanje, rasprava). | Učenik uglavnom prati i sudjeluje u provedbi nastavnih sadržaja (interpretacija, čitanje, slušanje, rasprava), ne uvijek s razumijevanjem . | Učenik povremeno prati i sudjeluje u provedbi nastavnih sadržaja (interpretacija, čitanje, slušanje, rasprava). | Učenik ne prati i ne sudjeluje u provedbi nastavnih sadržaja (interpretacija, čitanje, slušanje, rasprava). |